CELEX: 32013R1334
Language: lt
Date: 2013-12-13 00:00:00
Title: 2013 m. gruodžio 13 d. Komisijos įgyvendinimo reglamentas (ES) Nr. 1334/2013, kuriuo dėl leidimo turėtojo pavadinimo ir dėl Lactobacillus rhamnosus (CNCM-I-3698) ir Lactobacillus farciminis (CNCM-I-3699) preparato rekomenduojamos dozės iš dalies keičiamas Reglamentas (EB) Nr. 1290/2008  Tekstas svarbus EEE

14.12.2013   
            
            
               LT
            
            
               Europos Sąjungos oficialusis leidinys
            
            
               L 335/12
            
         KOMISIJOS ĮGYVENDINIMO REGLAMENTAS (ES) Nr. 1334/2013
   2013 m. gruodžio 13 d.
   kuriuo dėl leidimo turėtojo pavadinimo ir dėl Lactobacillus rhamnosus (CNCM-I-3698) ir Lactobacillus farciminis (CNCM-I-3699) preparato rekomenduojamos dozės iš dalies keičiamas Reglamentas (EB) Nr. 1290/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               bendrovė „Danisco France SAS“ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydama pakeisti leidimo turėtojo pavadinimą Komisijos reglamente (EB) Nr. 1290/2008 (2);
            
         
               (2)
            
            
               pareiškėjas tvirtina, kad jis perdavė Lactobacillus rhamnosus (CNCM-I-3698) ir Lactobacillus farciminis (CNCM-I-3699) preparato rinkodaros leidimą bendrovei „Danisco (UK) Ltd“ ir kad pastarajai dabar priklauso šio priedo rinkodaros teisės;
            
         
               (3)
            
            
               prašymu taip pat siekiama leisti prekiauti penkis kartus didesnės koncentracijos nei mažiausia koncentracija pašarų priedu. Siekiant užtikrinti, kad būtų laikomasi Reglamento (EB) Nr. 1290/2008 priede nustatyto mažiausio ir didžiausio kiekio, rekomenduojamą dozę vienam kilogramui visaverčio pašaro reikia pakeisti;
            
         
               (4)
            
            
               pasiūlytasis leidimo turėtojo pavadinimo pakeitimas yra tik administracinio pobūdžio, todėl nėra būtinybės iš naujo vertinti atitinkamo priedo. Leidimas jį naudoti suteiktas remiantis Europos maisto saugos tarnybos nuomone (3). Vėlesnis prašymas pakeisti rekomenduojamą dozę atitinka minėtą nuomonę ir nesuteikia pagrindo iš naujo vertinti atitinkamą priedą. Apie šią paraišką pranešta Europos maisto saugos tarnybai;
            
         
               (5)
            
            
               siekiant prisitaikyti prie dabartinės praktikos, prekės pavadinimas turėtų būti išbrauktas iš Reglamento (EB) Nr. 1290/2008;
            
         
               (6)
            
            
               kad bendrovei „Danisco (UK) Ltd“ būtų leidžiama naudotis priedo rinkodaros teisėmis, būtina pakeisti atitinkamo leidimo sąlygas;
            
         
               (7)
            
            
               todėl Reglamentas (EB) Nr. 1290/2008 turėtų būti atitinkamai iš dalies pakeistas;
            
         
               (8)
            
            
               saugos priežasčių, dėl kurių reikėtų nedelsiant pradėti taikyti šiuo reglamentu padarytus Reglamento (EB) Nr. 1290/2008 pakeitimus, nėra, todėl tikslinga nustatyti pereinamąjį laikotarpį, per kurį būtų sunaudotos turimos atsargos;
            
         
               (9)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1290/2008 pakeitimas
   Reglamentas (EB) Nr. 1290/2008 iš dalies keičiamas taip:
   
               1.
            
            
               Pavadinime išbraukiamas žodis „(Sorbiflore)“.
            
         
               2.
            
            
               Priedas iš dalies keičiamas taip:
               
                           a)
                        
                        
                           antroje skiltyje žodžiai „Danisco France SAS“ pakeičiami žodžiais „Danisco (UK) Ltd“;
                        
                     
                           b)
                        
                        
                           trečioje skiltyje išbraukiamas žodis „(Sorbiflore)“;
                        
                     
                           c)
                        
                        
                           devintos skilties 2 punktas pakeičiamas taip:
                           
                                       „2.
                                    
                                    
                                       Rekomenduojama dozė vienam kilogramui visaverčio pašaro: 5 × 108 AV“.
                                    
                                 
                     
         2 straipsnis
   Pereinamojo laikotarpio priemonės
   Turimas atsargas, pagamintas ir paženklintas iki 2014 m. sausio 3 d. laikantis iki 2014 m. sausio 3 d. galiojusių reikalavimų, galima toliau pateikti rinkai ir naudoti iki 2014 m. liepos 3 d.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  2008 m. gruodžio 18 d. Komisijos reglamentas (EB) Nr. 1290/2008 dėl leidimo naudoti Lactobacillus rhamnosus (CNCM-I-3698) ir Lactobacillus farciminis (CNCM-I-3699) (Sorbiflore) preparatą kaip pašarų priedą (OL L 340, 2008 12 19, p. 20).
   
      (3)  Europos Komisijos prašymu parengta Gyvūnų pašaruose naudojamų priedų, produktų ar medžiagų mokslinės grupės (FEEDAP) nuomonė dėl produkto Sorbiflore (Lactobacillus rhamnosus ir Lactobacillus farciminis preparato) kaip paršeliams skirto pašarų priedo saugumo ir veiksmingumo. EMST leidinys (2008) 771, p. 1–13.